钦定古今图书集成/明伦汇编/闺媛典/第138卷 > 许敏妻锺氏
## 钦定古今图书集成/明伦汇编/闺媛典/第138卷 > 许敏妻锺氏

按《仁和县志》：“锺氏名兰芳，绍兴人。年十八，归庠生许
敏。善事舅姑，夫妇相敬如宾。敏以岁贡游太学，授南
京兵部司务。未几病亡，只遗一女。锺年二十九，母欲
夺其志，氏曰：‘夫策名仕版，吾复改事他人，何颜以立
于世’。”母听之，养幼女及笄归指挥王正，守节三十馀
年卒。成化间旌表。